
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte                                                                                 Bucureşti, 8.12.2010
şi problemele minorităţilor naţionale                                                                                     Pl-x 672/2010
 Domnului deputat




Victor Paul Dobre 

   
 Preşedintele Comisiei pentru muncă şi protecţie socială

AVIZ

asupra propunerii legislative privind modificarea Legii nr.53/2003 - Codul Muncii, în vederea declarării 
Zilei Naţionale de Rugăciune ca sărbătoare legală nelucrătoare

    În conformitate cu prevederile art.95 din Regulamentul Camerei Deputaţilor, republicat, Biroul Permanent a trimis Comisiei pentru drepturile omului, culte şi problemele minorităţilor naţionale, cu adresa nr. Pl.x 672/2010 din 17 noiembrie 2010, spre dezbatere şi avizare, propunerea legislativă privind modificarea Legii nr.53/2003 - Codul Muncii, în vederea declarării Zilei Naţionale de Rugăciune ca sărbătoare legală nelucrătoare, înregistrată cu nr.25/739/18 noiembrie 2010.

Camera Deputaţilor este Cameră decizională.

          În şedinţa din 8 decembrie 2010, membrii comisiei au examinat propunerea legislativă, în conformitate cu prevederile art.61 din Regulamentul Camerei Deputaţilor şi, în urma dezbaterilor, au hotărât cu unanimitate de voturi să îi acorde aviz favorabil, cu următoarele amendamente admise, prezentate în Anexă.
În raport de obiectul şi conţinutul său, propunerea legislativă face parte din categoria legilor organice.

PREŞEDINTE,

Nicolae Păun

Întocmit: 
şef birou  Onesia Babeş
expert parlamentar  Laurenţiu V.Gheorghiu
ANEXA

 Amendamente admise

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	Lege privind modificarea Legii nr.53/2003 - Codul muncii, în vederea declarării “Zilei Naţionale de Rugăciune” ca sărbătoare legală nelucrătoare.
	1. Lege pentru modificarea alin.(1) al art.134 din Legea nr.53/2003 - Codul muncii.
Autor: dl deputat Mircea Lubanovici - Grupul Parlamentar al PD-L
	Pentru  o reglementare corectă.

	2.
	Articol unic

Alineatul (1) al articolului 134 din  Legea nr.53/2003 – Codul muncii, publicat în Monitorul Oficial al României, Partea I, nr.72 din 5 februarie 2003, cu modificările şi completările ulterioare, se modifică şi va avea următorul cuprins:
	Nemodificat.
	

	3.
	“Art. 134. - (1) Zilele de sărbătoare legală în care nu se lucrează sunt: 

- 1 şi 2 ianuarie; 

- prima şi a doua zi de Paşti;

- 1 mai; 
- prima şi a doua zi de Rusalii;

- Adormirea Maicii Domnului;
- prima duminică din luna octombrie;
- 1 decembrie; 
- prima şi a doua zi de Crăciun; 

       - 2 zile pentru fiecare dintre cele 3 sărbători religioase anuale, declarate astfel de cultele religioase legale, altele decât cele creştine, pentru persoanele aparţinând acestora.” 


	3. Art. 134. - (1) Zilele de sărbătoare legală în care nu se lucrează sunt: 

- 1 şi 2 ianuarie; 

- prima şi a doua zi de Paşti;

- 1 mai; 
- prima şi a doua zi de Rusalii;

- Adormirea Maicii Domnului;
- 30 noiembrie;
- 1 decembrie; 
- prima şi a doua zi de Crăciun; 

      - 2 zile pentru fiecare dintre cele 3 sărbători religioase anuale, declarate astfel de cultele religioase legale, altele decât cele creştine, pentru persoanele aparţinând acestora.
Autor: dl deputat Mircea Lubanovici – Grupul Parlamentar           al PD-L
	Pentru  o reglementare corectă, având în vedere că ziua de duminică este zi nelucrătoare, conform legislaţiei în vigoare.

